സ്വന്തം കഴിവ് കൊണ്ടാണ് വളര്ന്നത് മറ്റൊരാളുടെ പണം വാങ്ങുന്നത് ശരിയല്ല 200 കോടി ജീവനാംശം വേണ്ട ഒരു രൂപ പോലും ആവശ്യമില്ലെന്ന് സാമന്ത ഹൈദരാബാദ്: നാലാം വിവാഹ വാര്ഷികത്തിന് ദിവസങ്ങള് മാത്രം ബാക്കി നില്ക്കെയാണ് വേര്പിരിയാനുള്ള തീരുമാനം ആരാധകരോട് അടക്കം നാഗചൈതന്യയും സാമന്തയും അറിയിച്ചത്. തങ്ങള് വേര്പിരിയുകയാണെന്ന് ഇന്നലെയാണ് വ്യക്തമാക്കിയത്. 200 കോടി രൂപയാണ് നാഗചൈതന്യയുടെ കുടുംബം ജീവനാംശമായി നടിക്ക് നല്കാനൊരുങ്ങിയത്. എന്നാല് ഈ തുക തനിക്ക് വേണ്ടന്ന് സാമന്ത പറഞ്ഞതായിട്ടുള്ള റിപ്പോര്ട്ടുകളാണ് ഇപ്പോള് പുറത്തുവരുന്നത്. ഒരു രൂപ പോലും വേണ്ടെന്ന് നടി നാഗചൈതന്യയുടെ കുടുംബത്തെ അറിയിച്ചുവെന്നാണ് സൂചന.താന് സ്വന്തം കഴിവ് കൊണ്ട് വളര്ന്ന് വന്ന വ്യക്തിയാണ്, മറ്റൊരാളുടെ പണം വാങ്ങുന്നത് ശരിയല്ല. തനിക്ക് ജീവിക്കാന് ജീവനാംശത്തിന്റെ ആവശ്യമില്ല. ആത്മാഭിമാനം വളരെ വലുതാണെന്നും നടി വ്യക്തമാക്കി. 2017 ഒക്ടോബര് ആറിനാണ് നാഗചൈതന്യയും സാമന്തയും വിവാഹിതരായത്. വളരെയധികം ആലോചിച്ച ശേഷമാണ് നാഗചൈതന്യയുടെ സ്വത്തില് തനിക്ക് അവകാശപ്പെട്ട ഭാഗം വേണ്ടെന്ന് വെച്ചതെന്ന് സാമന്ത പറഞ്ഞതായി അവരോട് അടുപ്പമുള്ള വൃത്തങ്ങളെ ഉദ്ധരിച്ച് ഇന്ത്യ ടുഡേ റിപ്പോര്ട്ട് ചെയ്തു. വ്യക്തിപരമായ പ്രശ്നങ്ങള് മാറ്റിവച്ച് സാമന്ത ഇപ്പോള് ജോലിയില് ശ്രദ്ധ കേന്ദ്രീകരിക്കുകയാണെന്ന് നടിയോട് അടുത്ത വൃത്തങ്ങള് വെളിപ്പെടുത്തി. വിവാഹജീവിതത്തിലെ പ്രശ്നങ്ങള് സാമന്തയെ മാനസിക പ്രയാസത്തിലാക്കിയിരുന്നു. എന്നാല് അത് അവരുടെ പ്രൊജക്ടുകളെ ബാധിക്കാന് പാടില്ലെന്ന് അവര്ക്ക് നിര്ബന്ധമുണ്ട്. പ്രൊഫഷണല് കാര്യങ്ങള്ക്ക് മാത്രമാണ് സാമന്ത ഇപ്പോള് പ്രാധാന്യം നല്കുന്നതെന്നും റിപ്പോര്ട്ടില് പറയുന്നു. തെലുങ്ക് സിനിമാ മേഖലയില് ഏറെ കൊട്ടിഘോഷിച്ച വിവാഹമായിരുന്നു ഇരുവരുടേതും. ദക്ഷിണേന്ത്യന് സിനിമയിലെ മുന്നിര നായികയായിരുന്നു വിവാഹ സമയത്ത് സാമന്ത. വിവാഹ ശേഷം അഭിനയത്തില് നിന്ന് കുറച്ച് കാലം വിട്ടുനിന്നു. പേരില് നിന്ന് നാഗചൈതന്യ ഒഴിവാക്കിയതോടെയാണ് ഇരുവരും പ്രശ്നങ്ങളുണ്ടെന്ന് പുറംലോകമറിഞ്ഞത്. അഭ്യൂഹങ്ങള് ശരിവെച്ച് കഴിഞ്ഞ ദിവസം ഇരുവരും വേര്പിരിയുന്ന കാര്യം അറിയിച്ചു. സാമന്ത അഭിനയിച്ച വെബ്സീരീസ് ഫാമിലി മാന്2 ഏറെ ശ്രദ്ധിക്കപ്പെട്ടിരുന്നു. Stories you may Like